**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture u području prijevoza oštećene u potresu na području Zagrebačke županije počevši od 22. ožujka 2020.**

**ROK ZA PODNOŠENJE PP: 30.11.2022.**

**OZNAKA POZIVA: FSEU.MMPI.03**

**ROK ZA ODGOVOR NA PITANJE (UzP): 09.09.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 01.09.2022. godine** | **DATUM ODGOVORA NA PITANJE: 09.09.2022. godine** |
|  | Nastavno na Poziv za dodjelu bespovratnih financijskih sredstava „Vraćanje u ispravno radno stanje infrastrukture u području prijevoza oštećene u potresu na području Zagrebačke županije“ molimo Vas odgovor na pitanje:  Ukoliko se JLS odluči prijaviti projekt – zbog kratkog roka provedbe postavlja se pitanje što sa provedbom projekta. Naime, određeno vrijeme će otići i na evaluaciju projektnog prijedloga. Što ako se uspije izraditi samo projektno-tehnička dokumentacija, a ne i izvesti radovi? Postoje li korekcije u tom slučaju ili se ne potražuju sredstva za radove koja nisu utrošena. Može li se u tom slučaju čekati neki drugi izvor financiranja za izvođenje radova? Ukoliko se zahtjeva produljenje provedbe operacije zbog opravdanih razloga, o kojem se razdoblju maksimalno može raditi? | Kako je navedeno u točki 5.1. Uputa za prijavitelje:  Pod razdobljem provedbe operacije podrazumijeva se datum početka i predviđenog završetka provedbe. Definira se u ugovoru o dodjeli bespovratnih financijskih sredstava.  Provedba operacije smije započeti najranije 22. ožujka 2020. godine, a mora se dovršiti do 15. svibnja 2023. godine, s mogućnošću produljenja u opravdanim slučajevima ako tako Ministarstvo mora, prometa i infrastrukture odluči.  Ukoliko provedba projekata traje dulje od navedenog roka, troškovi će se financirati iz vlastitih sredstava prijavitelja.  Detalji o razdoblju provedbe operacije, te o konačno iznosu financiranja navedeni su u prilogu 2. Opći uvjeti ugovora, Članak 10. Razdoblje provedbe operacije, točke 10.1. – 10.5. u kojima je objašnjeno trajanje operacije, te Članak 18. Konačni iznos financiranja, točka 18.3. u kojoj je objašnjeno postupanje u slučajevima ako se operacija ne provodi, djelomično se provodi ili se provodi s kašnjenjem.   1. Zavisno od stupnja završetka projekta moguće je da se ne isplate sva sredstva predviđena za cijeli projekt već samo za onaj dio koji je završen. 2. Dio pitanja o čekanju nekog drugog izvora financiranja je nejasan ta na isti ne možemo dati odgovor. 3. O eventualnoj opravdanosti razloga za produljenje, odlučivati će se od slučaja do slučaja, a svi projekti moraju biti završeni do 15. svibnja 2023. godine. |